《蝶恋花》
元代·张之翰

往岁相从今几许。今岁逢君，愈见真诚处。除却交情无别语。

见见忍上归舟去。

醉里犹歌长短句。醒后轩窗，历历余音度。销尽炉熏三两炷。

片帆风送寒江暮。

作者简介：（1243—1296）邯郸人，字周卿，号西岩老人。世祖至元末自翰林侍讲学士，知松江府事，有古循吏风。时民苦荒，租额以十万计，因力陈其弊，得以蠲除。有《西岩集》。